3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

ผลิตภัณฑ์ของบริษัทฯ แบ่งออกเป็น 2 สายการผลิต

1.  สายการฉีดพลาสติก พ่นสี พิมพ์สี และประกอบชิ้นส่วนพลาสติกครบวงจร

  (Injection Moulding, Spray Painting, Silk-Screen & Hot Stamping and
  Sub Assembly)

บริษัทฯ เป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub-Assembly) โดยบริษัทฯ
แบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ผลิตภัณฑ์ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร แผงหน้ากระจังต่าง ๆ
ฝาครอบล้อ ยางกันโคลน ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทฯ ในกลุ่มนี้ เช่น ชิ้นส่วนภายนอกและภายในของ ตู้เย็นเครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทฯ
ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์สำหรับสินค้าอุปโภคบริโภค เช่น
ฝาครอบกระป๋องสี กระปุกสำลี เป็นต้น

บริษัทฯ
เน้นการควบคุมคุณภาพของสินค้าโดยจะทำการตรวจสอบและควบคุมคุณภาพของสินค้าทุกขั้นตอน
ตั้งแต่การตรวจสอบวัตถุดิบนำเข้า
การตรวจสอบในกระบวนการผลิตและการตรวจสอบในขั้นตอนสุดท้ายก่อนจัดส่งสินค้าให้ลูกค้า
รวมถึงการให้บริการของบริษัทฯ ที่มีความรวดเร็วและถูกต้องในการจัดส่ง
ซึ่งทำให้ลูกค้ามีความเชื่อมั่นและความพึงพอใจในคุณภาพของผลิตภัณฑ์ของบริษัทฯ สูงสุด

3.1.2. สายการออกแบบ ผลิต และ ซ่อมแซมแม่พิมพ์สำหรับการฉีดพลาสติก (Mold Design,
Making and Repairing)

ก) การออกแบบและผลิตแม่พิมพ์

บริษัทฯ เป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทฯ
มีทีมออกแบบแม่ผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี
ประกอบกับบริษัทฯ ได้นำคอมพิวเตอร์มาใช้ในขั้นตอนการออกแบบ (CAD : Computer Aid
Design) และข้อมูลโครงแบบจะถูกส่งต่อมายังเครื่องผลิตแม่พิมพ์ที่ควบคุมด้วยคอมพิวเตอร์ (CAM :
Computer Aid Manufacturing) ซึ่งทำให้แม่พิมพ์ที่ผลิตออกมานั้นมีคุณภาพดี
มีความถูกต้องตามแบบที่ต้องการ นอกจากนี้บริษัทฯ
ได้มีการจัดส่งช่างผลิตแม่พิมพ์ไปอบรมความรู้ในการผลิตแม่พิมพ์ทั้งในประเทศและต่างประเทศ
เพื่อนำมาพัฒนาการผลิตแม่พิมพ์ของบริษัทฯ

ข) การซ่อมแซมแม่พิมพ์

นอกเหนือจากการให้บริการผลิตแม่พิมพ์แล้ว บริษัทฯ
ยังมีบริการซ่อมแซมแม่พิมพ์ที่ชำรุดที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อ มั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซมได้ทันที่โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

ค) กระบวนการผลิตชิ้นส่วนพลาสติกของบริษัทฯ

บริษัทฯ มีขั้นตอนของกระบวนการผลิตชิ้นส่วนพลาสติก แสดงภาพผังกระบวนการต่อไปนี้

  [][][][][][][]

  การส่งเสริมการลงทุนจากสำนักงานคณะกรรมการส่งเสริมการลงทุน (BOI)

  บริษัท ที.กรุงไทยอุตสาหกรรม จำกัด (มหาชน)
  ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
  (จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
  ซึ่งเริ่มรับรู้รายได้จากการประกอบกิจการในเดือนเมษายน 2547
  โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จาก การประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

3.2 การตลาดและภาวการณ์แข่งขัน

  3.2.1. การตลาด

  กลยุทธ์การตลาด

กลยุทธ์การตลาด

จากการดำเนินธุรกิจเป็นระยะเวลา 30 ปี ทำให้บริษัทฯ
ทราบถึงความต้องการของกลุ่มลูกค้าของบริษัทฯ ว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทฯ จึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทฯ ไว้ดังนี้

Q (Quality) : คุณภาพของผลิตภัณฑ์ของบริษัทฯ
ต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทฯ เน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) : การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลาและใช้ระยะ
เวลาการส่งมอบสั้น โดยบริษัทฯ
มีการจัดตั้งหน่วยบริการจัดส่งที่สามารถจัดส่งสินค้าได้อย่างตรงเวลา

M (Management) : การบริหารงานอย่างมีประสิทธิภาพ
ที่การกำหนดนโยบายและกลยุทธ์การบริหารจากคณะกรรมการบริหารซึ่งเน้นการเพิ่มประสิทธิภาพในการบริหารงานและกำหนดแนว
ทางการตลาด โดยนำระบบมาตรฐานคุณภาพต่าง ๆ เข้ามาใช้ในการจัดการ เช่น QS 9000, ISO
9001 จนถึง ISO/ TS 16949 และ ISO 14000 รวมถึง TPM และ TPS เป็นต้น
เพื่อสร้างความพึงพอใจให้กับลูกค้า

E (Engineering) : ส่งเสริมและพัฒนาความสามารถทางวิศวกรรมของบริษัทฯ
ให้ทันสมัยและพัฒนาไปสู่การร่วมออกแบบผลิตภัณฑ์กับลูกค้า
เพื่อให้มีความสามารถในการบริการได้อย่างครบวงจร (One-Stop Service)

ลักษณะลูกค้าและกลุ่มลูกค้าเป้าหมายของบริษัทฯ

  บริษัทฯ แบ่งกลุ่มลูกค้าเป้าหมายของบริษัทฯ ออกเป็น 3 กลุ่ม ตามประเภทของผลิตภัณฑ์ ดังนี้

1. ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทฯ ผู้ผลิตรถยนต์ชั้นนำต่าง ๆ
รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2548 เท่ากับร้อยละ 49.60
ของรายได้รวม

2.ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่าง ๆโดยมีสัดส่วนการจำหน่ายปี 2548
เท่ากับร้อยละ 43.80 ของรายได้รวม

3.ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่าง ๆ ที่ใช้พลาสติกเป็นส่วนประกอบ
การจำหน่าย ปี 2548 เท่ากับร้อยละ 2.50 ของรายได้รวม

การจำหน่ายและช่องทางการจำหน่าย

  บริษัทฯ จำหน่ายสินค้าของบริษัทฯ โดยตรงกับลูกค้า (End User)
  โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ แต่สินค้าของบริษัทฯ
  บางส่วนจะถูกนำไปประกอบและจำหน่ายไปยังต่าง ประเทศ (Indirect Export)
  ในรูปแบบของสินค้าสำเร็จรูปและชิ้นส่วน ซึ่งลูกค้าของบริษัทฯ ส่วนใหญ่เป็นบริษัทฯ
  ของประเทศญี่ปุ่น ซึ่งโดยปรกติจะมีบริษัทฯ ในเครือเป็นผู้ผลิตหรือจัดหาสินค้าให้
  แต่จากประสบการณ์และผลงานที่ผ่านมาของบริษัทฯ ทำให้ผลิตภัณฑ์ชิ้นส่วนพลาสติกของบริษัทฯ
  เป็นที่ยอมรับของผู้ผลิตยานยนต์และผู้ผลิตเครื่องไฟฟ้าชั้นนำจากประเทศญี่ปุ่น เนื่องจากบริษัทฯ
  ได้เรียนรู้ระบบการทำงานของบริษัทฯ ญี่ปุ่นและนำมาพัฒนาผลิตภัณฑ์และการทำงานของบริษัทฯ
  ให้สามารถให้บริการได้เท่าเทียมกับบริษัทฯ ญี่ปุ่น ประกอบกับ บริษัทฯ
  มีการพัฒนาบุคลากรทุกระดับ รวมถึงมาตรฐานในการผลิตตลอดเวลา
  และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
  ซึ่งทำให้บริษัทฯ
  เป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
  และบริษัทฯ สามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

3.3.2 ภาวะอุตสาหกรรมและการแข่งขัน

โครงสร้างอุตสาหกรรม

  ผลิตภัณฑ์ที่บริษัทฯ ผลิตและจำหน่ายให้กับลูกค้า เป็นชิ้นส่วนพลาสติก เพื่อการพาณิชย์
  ซึ่งเป็นธุรกิจอุตสาหกรรมสนับสนุน (Supporting Industry) ที่สำคัญ
  เนื่องจากชิ้นส่วนพลาสติกดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย
  (End Users)

  ปัจจุบันการผลิตชิ้นส่วนพลาสติกแบบการฉีดขึ้นรูป (Injection Molding) เพื่อการพาณิชย์
  เป็นอุตสาหกรรมการผลิตที่มีการเติบโตอย่างรวดเร็ว
  เนื่องจากชิ้นงานมีคุณสมบัติที่สามารถทนต่อแรงบิด แรงกระแทก น้ำหนักเบา
  ที่เป็นที่ต้องการของอุตสาหกรรม ยานยนต์
  อุตสาหกรรมเครื่องใช้ไฟฟ้าและอิเล็กทรอนิกส์ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป
  มีอัตราการใช้เม็ดพลาสติกเป็นอันดับ 2 คิดเป็นร้อยละ 22
  ของยอดการการใช้เม็ดพลาสติกรวมทั้งหมด
  ดังนั้นจะเห็นได้ว่าภาวะอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ
  จะมีดังต่อไปนี้

อุตสาหกรรมยานยนต์ ในปี 2548 อุตสาหกรรมยานยนต์ไทยสามารถผลิตรถยนต์ได้เกิน 1
ล้านคันต่อปี เป็นปีแรก ดังนั้น เมื่อวันที่ 23 พฤศจิกายน 2548
กระทรวงอุตสาหกรรมจึงได้ร่วมกับสภาอุตสาหกรรมแห่งประเทศไทยจัดงาน
“ล้านคันยานยนต์ไทยสู่เวทีโลก” (Thai Auto : A One Million Milestone)
ซึ่งสามารถสร้างรายได้เป็นเงินตราต่างประเทศจากการส่งออก 3.3 แสนล้านบาท
ก่อให้เกิดการจ้างงานในประเทศ 3 แสนคน สร้างมูลค่าเพิ่มในประเทศกว่า 3 แสนล้านบาท
ยังส่งผลให้ประเทศไทยมีลำดับในฐานะประเทศผู้ผลิตรถยนต์สูงขึ้นจากลำดับที่ 15 มาเป็นลำดับที่ 14
ทัดเทียมกับประเทศชั้นนำอย่างประเทศอิตาลี ซึ่งนับว่าเป็นประวัติศาสตร์ของประเทศไทย
ที่แสดงถึงความพร้อมในการก้าวสู่การเป็น “Detroit of Asia”
ปริมาณการผลิตและการจำหน่ายรถยนต์ของประเทศไทยในปี 2548 มีจำนวน 1,125,316 คัน
เพิ่มขึ้นจากปี 2547 ร้อยละ 21.25 โดยเป็นการผลิตรถยนต์ปิกอัพ 1 ตัน เพิ่มขึ้นร้อยละ 37.62
แต่รถยนต์นั่ง และรถยนต์เพื่อการพาณิชย์อื่นๆ ลดลงร้อยละ 8.80 และ 3.58 ตามลำดับ
ในส่วนการจำหน่ายรถยนต์ปิกอัพ 1 ตัน เพิ่มขึ้นร้อยละ 27.31 แต่รถยนต์นั่ง
และรถยนต์เพื่อการพาณิชย์อื่นๆ ลดลงร้อยละ 9.96 และ 5.23 ตามลำดับ

ตารางการผลิตยานยนต์ หน่วย : คัน

  --------------------- ------------- ------------- ------------ ------------
  ประเภทยานยนต์          2546          2547          2548         %เปลี่ยนแปลง

  รถยนต์                 750,512       928,081       1,125,316    21.25

  รถยนต์นั่ง               260,649       304,349       277,555      -8.80

  รถยนต์ปิกอัพ 1 ตัน ¹      468,938       597,914       822,867      37.62

  รถยนต์เพื่อการพาณิชย์อื่นๆ   20,925        25,818        24,894       -3.58

  รถจักรยานยนต์           2,424,676     3,028,070     2,358,511    -22.11

  ครอบครัว               2,368,270     2,936,738     2,265,889    -22.84

  สปอร์ต                 56,406        91,332        92,622       1.41
  --------------------- ------------- ------------- ------------ ------------

ที่มา : สมาคมอุตสาหกรรมยานยนต์ไทย และสถาบันยานยนต์

หมายเหตุ: ¹ เป็นตัวเลขผลิตรวมรถยนต์ปิกอัพ 1 ตัน, Double Cab และรถยนต์ PPV
ที่สร้างมาจากฐานของรถยนต์ปิกอัพ 1 ตัน

ในปี 2548 การขยายตัวทั้งการผลิตและการจำหน่ายของอุตสาหกรรมรถยนต์เมื่อเปรียบเทียบกับปี
2547 มีหลายปัจจัยบวก
ซึ่งส่วนหนึ่งมาจากการที่ผู้ประกอบการสามารถผลิตและนำเสนอสินค้าที่ตอบสนองความต้องการของผู้บริโภคได้เป็นอย่างดี
แม้ว่าสถานการณ์ราคาน้ำมันเชื้อเพลิง ทั้งเบนซิน และดีเซล จะยังคงมีการปรับตัวสูงขึ้น
ก็ไม่ส่งผลกระทบต่อการตัดสินใจซื้อรถยนต์ในภาพรวมมากนัก
แต่ส่งผลต่อการตัดสินใจเลือกซื้อรถยนต์ในแต่ละประเภทมากกว่า
ซึ่งจะเห็นได้จากปริมาณการผลิตและการจำหน่ายรถยนต์นั่งในปีนี้ลดลงจากปีที่ผ่านมา
เพราะได้รับผลกระทบจากราคาน้ำมันเบนซินที่ปรับตัวสูงขึ้น ประกอบกับ
ไม่ค่อยมีการนำรถยนต์นั่งรุ่นใหม่ออกสู่ตลาด แต่สำหรับรถยนต์ปิกอัพ 1 ตัน
มีปริมาณการผลิตและการจำหน่าย ขยายตัวในอัตราที่มากขึ้นกว่าปีก่อน
เนื่องจากเป็นที่นิยมของผู้บริโภค และเป็นรถยนต์ที่มีความสำคัญในเชิงพาณิชย์
สำหรับโครงสร้างตลาดของรถยนต์ในประเทศปี 2548 รถยนต์ปิกอัพ 1 ตัน
ยังคงมีส่วนแบ่งทางการตลาดมากที่สุดคือ ร้อยละ 66.77 รองลงมาเป็นรถยนต์นั่ง ร้อยละ 26.75
และรถยนต์เพื่อการพาณิชย์อื่นๆ ร้อยละ 6.48 และหากเปรียบเทียบกับปีที่ผ่านมา รถยนต์ปิกอัพ 1
ตันมีส่วนแบ่งทางการตลาดเพิ่มขึ้น แต่รถยนต์นั่งและรถเพื่อการพาณิชย์อื่นๆ
มีส่วนแบ่งทางการตลาดลดลง

ตารางการจำหน่ายยานยนต์ในประเทศ หน่วย : คัน

  --------------------- ------------- ------------- ------------ ------------
  ประเภทยานยนต์          2546          2547          2548         %เปลี่ยนแปลง

  รถยนต์                 533,176       626,039       703,437      12.36

  รถยนต์นั่ง               179,005       209,042       188,211      -9.96

  รถยนต์ปิกอัพ 1 ตัน ¹      309,114       368,911       469,657      27.31

  รถยนต์เพื่อการพาณิชย์อื่นๆ   45,057        48,086        45,569       -5.23

  รถจักรยานยนต์           1,755,297     2,033,766     2,108,078    3.65

  ครอบครัว ²             1,735,446     2,017,319     2,088,360    3.52

  สปอร์ต                 19,851        16,447        19,718       19.89
  --------------------- ------------- ------------- ------------ ------------

ที่มา : สมาคมอุตสาหกรรมยานยนต์ไทย และกรมการขนส่งทางบก

หมายเหตุ: ¹ เป็นตัวเลขจำหน่ายรวมรถยนต์ปิกอัพ 1 ตัน, Double Cab และรถยนต์ PPV
ที่สร้างมาจากฐานของรถยนต์ปิกอัพ 1 ตัน

ตารางการส่งออกยานยนต์

+-----------------------+-------------+--------+----------+----------+
| ประเภทยานยนต์          | 2546        | 2547   | 2548     | %        |
|                       |             |        |          | เ        |
|                       |             |        |          | ปลี่ยนแปลง |
+-----------------------+-------------+--------+----------+----------+
| รถยนต์ (CBU) (คัน)      | 235,022     | 3      | 440,715  | 32.72    |
|                       |             | 32,053 |          |          |
+-----------------------+-------------+--------+----------+----------+
| มูลค่า (ล้านบาท)         |             |        |          |          |
+-----------------------+-------------+--------+----------+----------+
| รถยนต์                 | 102,208.06  | 149,   | 20       | 36.05    |
|                       |             | 232.80 | 3,025.09 |          |
+-----------------------+-------------+--------+----------+----------+
| ส                     | 27,720.03   | 43,    | 7        | 75.03    |
| ่วนประกอบและอุปกรณ์รถยนต์ |             | 873.39 | 6,790.69 |          |
| (OEM)                 |             |        |          |          |
+-----------------------+-------------+--------+----------+----------+
| เครื่องยนต์              | 5,290.96    | 4,     | 7,903.79 | 83.12    |
|                       |             | 316.07 |          |          |
+-----------------------+-------------+--------+----------+----------+
| ชิ้นส่วนอะไหล่รถยนต์       | 2,182.00    | 2,     | 4,100.47 | 40.94    |
|                       |             | 909.43 |          |          |
+-----------------------+-------------+--------+----------+----------+
| รถจักรยานยนต์ (CBU&CKD) | 604,995     | 8      | 1        | 60.91    |
| (คัน)                  |             | 31,287 | ,337,586 |          |
+-----------------------+-------------+--------+----------+----------+
| มูลค่า (ล้านบาท)         |             |        |          |          |
+-----------------------+-------------+--------+----------+----------+
| รถจักรยานยนต์           | 8,732.62    | 14,    | 2        | 62.56    |
|                       |             | 006.93 | 2,768.99 |          |
+-----------------------+-------------+--------+----------+----------+
| ส่วนประก               | 6,634.37    | 13,    | 1        | -14.42   |
| อบและอุปกรณ์รถจักรยานยนต์ |             | 353.27 | 1,428.22 |          |
| (OEM)                 |             |        |          |          |
+-----------------------+-------------+--------+----------+----------+
| ชิ้นส่วนอะไหล่รถจักรยานยนต์ | 2,221.19    | 2,     | 729.56   | -65.25   |
|                       |             | 099.23 |          |          |
+-----------------------+-------------+--------+----------+----------+

ที่มา : สมาคมอุตสาหกรรมยานยนต์ไทย

แต่อย่างไรก็ดี
นักลงทุนต่างชาติบางรายอาจจะสนใจไปลงทุนในประเทศในแถบภูมิภาคเอเชียตะวันออกเฉียงใต้
นอกจากนี้รัฐบาลไทยยังมีแนวนโยบายที่จะสนับสนุนให้ประเทศไทยเป็นศูนย์กลางของการผลิตรถยนต์ในภูมิภาคนี้
และผู้ผลิตรถยนต์หลายรายได้ย้ายฐานการผลิตมาลงทุนในประเทศไทยหลายรายแล้ว
จากข้อมูลของสถาบันยานยนต์ไทย ปริมาณการผลิตของรถยนต์ในประเทศไทยจะมีประมาณ 1
ล้านคันประมาณ ปลายเดือนพฤศจิกายน ปี 2548
และจะมีการขยายตัวของอุตสาหกรรมยานยนต์ประมาณ 12 % ต่อปี จนปี 2553
จะมีปริมาณการผลิตรถยนต์ประมาณ 1.8 ล้านคันต่อปี

[]

ที่มาของข้อมูล: หนังสือ Thai Auto: A One Million Milestone หน้า 43

ทางสมาคมผู้ผลิตชิ้นส่วนยานยนต์ไทย ได้ประกาศออกมาในปีนี้ว่า
มูลค่าการส่งออกชิ้นส่วนยานยนต์ในปี 2548 มีประมาณ 225,000 ล้านบาท
และคาดว่าการส่งออกจะขยายตัวร้อยละ 35 มูลค่าการส่งออกเพิ่มเป็น 300,000 ล้านบาท ในปี
2549 เพื่อให้เป็นไปตามเป้าหมายมูลค่าส่งออกถึง 400,000 ล้านบาท ในปี 2553
ตามแผนที่ให้ไทยเป็นศูนย์กลางการผลิตยานยนต์ของเอเชีย
โดยในปีหน้าสมาคมจะร่วมมือกับกรมส่งเสริมการส่งออกจัด EXPORT RALLY สำรวจตลาดใหม่ เช่น
รัสเซีย แอฟริกาใต้ อาร์เจนตินา บราซิล

ในปี 2548 การส่งออกส่วนประกอบและอุปกรณ์รถยนต์(OEM) มีมูลค่า 76,790.69 ล้านบาท
และชิ้นส่วนอะไหล่รถยนต์ มีมูลค่า 4,100.47 ล้านบาท เพิ่มขึ้นจากปี 2547 ร้อยละ 75.03 และ
40.94 ตามลำดับ
ซึ่งมีสาเหตุมาจากการที่ผู้ประกอบการได้ขยายการลงทุนและมีการผลิตเพื่อการส่งออกตามการขยายตัวของการส่งออกรถยนต์
ซึ่งในปี 2549 คาดว่าจะมีการส่งออกชิ้นส่วนยานยนต์เพิ่มขึ้น เนื่องจากผู้ประกอบการหลายราย
ได้มีแผนที่จะส่งออกส่วนประกอบและอุปกรณ์รถยนต์จากไทยไปยังฐานการผลิตในประเทศต่างๆ
นอกจากนี้ภาครัฐและเอกชนกำลังเร่งดำเนินการปรับปรุงมาตรฐานของไทย โดยใช้แนวทางของ
ECE เพื่อพัฒนาคุณภาพผลิตภัณฑ์ของไทย เพิ่มขีดความสามารถในการแข่งขัน
และคุ้มครองผู้บริโภคจากผลิตภัณฑ์ที่ไม่ได้คุณภาพมาตรฐาน
ซึ่งรวมถึงผลิตภัณฑ์ยานยนต์และชิ้นส่วนที่นำเข้าด้วย

ในปี 2549 อุตสาหกรรมรถยนต์ไทยจะมีการขยายตัวอย่างต่อเนื่อง ทั้งด้านการผลิต การจำหน่าย
และการส่งออก เนื่องจากเศรษฐกิจของประเทศที่คาดว่าจะยังคงขยายตัวอย่างมีเสถียรภาพ
แม้ว่าสถานการณ์ราคาน้ำมันสูง และอัตราดอกเบี้ยที่มีแนวโน้มสูงขึ้น จะยังคงเป็นปัจจัยด้านลบที่สำคัญ
แต่เนื่องจากยานยนต์เป็นปัจจัยที่สำคัญในการดำเนินชีวิตประจำวัน
และผู้ผลิตสามารถเข้าถึงความต้องการของผู้บริโภค
โดยนำเสนอผลิตภัณฑ์รุ่นใหม่ที่เน้นการประหยัดน้ำมัน โดยในส่วนของอุตสาหกรรมรถยนต์ปิกอัพ 1 ตัน
ยังอยู่ในช่วงของการย้ายฐานการผลิตจากญี่ปุ่นมายังไทย ทำให้มีการผลิตและส่งออกรถยนต์เพิ่มขึ้น
สำหรับตลาดรถยนต์ในประเทศยังคงมีการแข่งขันสูง โดยเฉพาะรถยนต์ปิกอัพ 1 ตัน
ซึ่งมีทั้งการปรับเปลี่ยนเครื่องยนต์ใหม่ และการเปลี่ยน Model ใหม่
ที่เป็นไปตามแนวโน้มของตลาดมากขึ้น ในส่วนของรถยนต์นั่งจะมีการขยายตัว
เพราะจะมีรถรุ่นใหม่มาสู่ตลาดมากขึ้น โดยเฉพาะรถยนต์นั่งรุ่นที่มีเครื่องยนต์ขนาดน้อยกว่า 2.0
ลิตร ยังคงเป็นที่นิยมของผู้บริโภค เนื่องจากมีปัจจัยสนับสนุนด้านราคาและการประหยัดพลังงาน
จึงเป็นไปได้ว่าในปี 2549 นี้ จะมีการผลิตรถยนต์ 1.28 ล้านคัน มีการจำหน่ายในประเทศ 0.77
ล้านคัน และส่งออก 0.54 ล้านคัน เพิ่มขึ้นจากปี 2548 ร้อยละ 13.75 , 9.46 และ 22.53
ตามลำดับ ทั้งนี้ จะเป็นการผลิตเพื่อส่งออกร้อยละ 42.19

  อุตสาหกรรมเครื่องใช้ไฟฟ้า

ทางด้านของอุตสาหกรรมไฟฟ้ามีแนวโน้มว่าผู้ผลิตหลายรายจะย้ายฐานการผลิตเครื่องไฟฟ้าไปประเทศจีนที่มีค่าแรงของคนถูกกว่าประเทศไทยและคนในประเทศจีนมีความสามารถในการพัฒนาฝีมือในการทำงานได้ดี
จะเห็นได้ว่ามีสินค้าเครื่องไฟฟ้ามาจากประเทศจีนนั้นมีเป็นจำนวนมากทั้งของที่มีคุณภาพและด้อยคุณภาพ
แต่อีกไม่นานไม่เกิน 5 ปีสินค้าของประเทศจีนน่าจะมีคุณภาพทัดเทียมกับของที่ผลิตได้ในประเทศไทย
ดังนั้นผู้ผลิตเครื่องไฟฟ้าหลายรายจึงมีความสนใจที่จะย้ายฐานการผลิตสินค้าของตนไปที่ประเทศจีน

สำนักงานเศรษฐกิจอุตสาหกรรม (สศอ.)
เปิดเผยว่าได้สรุปภาพรวมอุตสาหกรรมไฟฟ้าและอิเล็กทรอนิกส์ของ ไทยในปี 2548 (ม.ค.-ต.ค.)
และคาดการณ์ถึงแนวโน้มในปี 2549 ซึ่งการผลิตอุตสาหกรรมไฟฟ้าและอิเล็กทรอนิกส์ในปี 2548
โดยรวมน่าจะทรงตัว หรือปรับเพิ่มได้เล็กน้อยจากปี 2547 โดยปรับตัวเพิ่มขึ้นร้อยละ 0-3
ส่วนการส่งออกทั้งปีคาดว่าจะปรับตัวเพิ่มขึ้นได้ในระดับร้อยละ 7-10 โดยการส่ง
ออกมีแนวโน้มเติบโตอย่างต่อเนื่อง สำหรับปี 2549 คาดว่าอุตสาหกรรมนี้จะสามารถส่งออกได้ถึง
1.5 ล้านล้านบาท เติบโตร้อยละ 11.0 จากปี 2548 การผลิตอุตสาหกรรมไฟฟ้าของไทยในปี
2548 คาดว่าจะยังคงทรงตัวหรืออาจปรับเพิ่มขึ้นได้เพียงเล็กน้อย
เนื่องจากปัญหาเศรษฐกิจในภูมิภาค สำคัญๆ ของโลก
ยังคงทรงตัวทำให้มูลค่าตลาดทั้งในประเทศและต่างประเทศไม่เพิ่มขึ้นเท่าที่คาดการณ์ไว้
สำหรับการส่งออกของไทยในปี 2548 คาดว่าจะมีมูลค่าส่งออกประมาณ 5.6 แสนล้านบาท
เติบโตร้อยละ 3.4 จากปี 2547 ซึ่งเป็นการเติบโตในส่วนของเครื่องรับโทรทัศน์ประมาณร้อยละ
8.0 และตู้เย็นประมาณร้อยละ 22.0
สำหรับคาดการณ์ภาวะอุตสาหกรรมเครื่องใช้ไฟฟ้าของไทยในปี 2549
ยังมีปัจจัยบวกต่อการส่งออกหลายด้าน ที่สำคัญคือมีบริษัทฯ ข้ามชาติขนาดใหญ่
บางรายย้ายฐานการผลิตสินค้า เข้ามาในประเทศมากขึ้น จึงคาดว่าในปี 2549
การส่งออกเครื่องใช้ไฟฟ้าจะมีการเติบโตประมาณร้อยละ 5-7 จากปี 2548 หรือประมาณ 6
แสนล้านบาท ดังนั้นจึงคาดว่าอุตสาหกรรมอิเล็กทรอนิกส์โลกในปี 2549 จะเติบโตถึงร้อยละ 9.0
สำหรับการเติบโตของไทยก็ยังต้องจับตาไปที่คู่แข่งขันสำคัญคือ จีน อินเดีย
ที่มีการเติบโตของอุตสาหกรรมนี้สูงมากถึงประมาณร้อยละ 19 และ 23 ต่อปี ตามลำดับ
ในด้านการส่งออกสินค้าอิเล็กทรอนิกส์คาดว่าปี 2548 จะมีมูลค่าการส่งออกประมาณ 8.7
แสนล้านบาท เติบโตร้อยละ 11.1 และมูลค่าการส่งออกจะยัง คงเพิ่มขึ้นอย่างต่อเนื่องในปี 2549
ถึง 9.4 แสนล้านบาท เพิ่มขึ้นร้อยละ 7.8 เปรียบเทียบกับปี 2548 ‘สำหรับปี 2549
ตามที่คาดการณ์ไว้อุตสาหกรรมไฟฟ้าและอิเล็กทรอนิกส์จะมีอัตราการขยายตัวอย่างต่อเนื่องจากปี
2548 ซึ่งคาดการณ์มูลค่าการส่ง ออกได้ถึง 1.5 ล้านล้านบาท

ตาราง แสดงดัชนีผลผลิตอุตสาหกรรมเครื่องใช้ไฟฟ้าของประเทศไทย ปี 2548

  ------------------------------ -------------------- ------------------------
  สินค้า                           ดัชนีผลผลิตปี 2548       การเปลี่ยนแปลงเมื่อเทียบกับปี
                                                      2547

  เครื่องใช้ไฟฟ้า                    97.5                 -5.1

  เครื่องปรับอากาศแบบแยกส่วน         226.7                12.7
  คอนเดนซิ่งยูนิต                                         

  เครื่องปรับอากาศแบบแยกส่วน         206.0                -4.8
  แฟนคอยล์ซิ่งยูนิต                                        

  คอมเพรสเซอร์                    140.5                1.6

  พัดลม                           40.0                 -54.0

  ตู้เย็น                           202.5                4.4

  กระติกน้ำร้อน                     143.9                3.4

  หม้อหุงข้าวไฟฟ้า                   100.1                -6.6

  สายไฟฟ้า                        134.1                -14.3

  โทรทัศน์สี (ขนาดจอเล็กกว่า 20 นิ้ว)   65.7                 -10.3

  โทรทัศน์สี (ขนาดจอ 21 นิ้ว          221.3                20.2
  หรือมากกว่า)                                          
  ------------------------------ -------------------- ------------------------

ที่มา : สำนักงานเศรษฐกิจอุตสาหกรรม กระทรวงอุตสาหกรรม

ภาพรวมของการผลิตสินค้าไฟฟ้าทั้งปี 2548 จะเห็นได้ว่าว่าทรงตัวจากปี 2547
โดยดัชนีผลผลิตเป็นลดลงเล็กน้อยร้อยละ 5.1 โดยเครื่องใช้ไฟฟ้าภายในบ้านหลักๆ
ยังมีการผลิตเพิ่มขึ้นได้ เช่น เครื่องรับโทรทัศน์ขนาดจอ 21 นิ้วขึ้นไป เพิ่มขึ้นร้อยละ 20.2
เครื่องปรับอากาศเพิ่มขึ้นร้อยละ 12.7 ตู้เย็นส่งออกผลิตเพิ่มขึ้น ร้อยละ 4.4
เครื่องรับโทรทัศน์เพิ่มขึ้นร้อยละ 20.2 และกระติกน้ำร้อนเพิ่มขึ้นร้อยละ 3.4 เครื่องซักผ้า
17,510 ล้านบาท เพิ่มขึ้นร้อยละ 18.2 ส่วนหม้อหุงข้าวผลิตลดลงเล็กน้อยร้อยละ 6.6
สำหรับสินค้าที่มีการผลิตลดลงมากได้แก่ พัดลม เนื่องจากเหตุผลที่ได้กล่าวมาแล้ว
และโทรทัศน์ขนาดจอน้อยกว่า 20 นิ้วร้อยละ 10.3 เนื่องจากได้รับความนิยมลดลง

ตาราง มูลค่าสินค้าไฟฟ้าที่มีการส่งออกสูงสุด 5 อันดับแรกของไทย ปี2548

+-----------------------------+--------------------+-------------------+
| รายการสินค้า                  | มูลค่าการส่งออก       | การเปลี่ยนแปลง      |
|                             |                    | เมื่อเทียบกับ         |
|                             | ปี 2548 (ล้านบาท)    |                   |
|                             |                    | ปี 2547 (ล้านบาท)   |
+-----------------------------+--------------------+-------------------+
| 1. เครื่องปรับอากาศ            | 79,403.0           | 8.2               |
+-----------------------------+--------------------+-------------------+
| 2. เครื่องรับโทรทัศน์สี           | 59851.0            | -5.6              |
+-----------------------------+--------------------+-------------------+
| 3. เครื่องอุปกรณ์ไฟฟ้า           | 52,944.0           | -11.0             |
| สำหรับตัดต่อป้องกันวงจรไฟฟ้า      |                    |                   |
| รวมถึงแป้นและแผงควบคุม (ฟิวส์,   |                    |                   |
| สวิตช์,ปลั๊ก,socket)            |                    |                   |
+-----------------------------+--------------------+-------------------+
| 4. มอเตอร์ไฟฟ้าขนาดเล็ก (ไม่เกิน | 25,851.0           | 6.9               |
| 750 W)                      |                    |                   |
+-----------------------------+--------------------+-------------------+
| 5. ตู้เย็นที่ใช้ตามบ้าน            | 25,065.0           | 21.7              |
+-----------------------------+--------------------+-------------------+

ที่มา: สถาบันไฟฟ้าและอิเล็กทรอนิกส์

จากตารางจะเห็นได้ว่าว่าสินค้าที่มีการส่งออกสูงสุดได้แก่ เครื่องปรับอากาศ (79,403) ล้านบาท
รองลงมาคือ เครื่องรับโทรทัศน์ (59,851 ล้านบาท)
นอกจากนี้สินค้าประเภทเครื่องใช้ไฟฟ้าขนาดเล็กของไทยเริ่มได้รับผลกระทบจากการแข่งขันกับสินค้าราคาถูกจากประเทศจีน
เช่น พัดลม หม้อหุงข้าง กระติกน้ำร้อน อุปกรณ์ของเครื่องรับโทรทัศน์ และเครื่องอุปกรณ์ไฟฟ้า
สำหรับตัดต่อป้องกันวงจรไฟฟ้า รวมถึงแป้นและแผงควบคุม(ฟิวส์,สวิตช์,ปลั๊ก,socket)
ทำให้มีการส่งออกลดลง แต่ในส่วนของเครื่องใช้ไฟฟ้าขนาดใหญ่เช่น เครื่องปรับอากาศ ตู้เย็น
และเครื่องซักผ้า ยังคงมีการส่งออกเพิ่มขึ้นได้

ตาราง มูลค่าสินค้าไฟฟ้าที่มีการนำเข้าสูงสุด 5 อันดับแรกของไทย ปี 2548

+----------------------------+---------------------+------------------+
| รายการสินค้า                 | มูลค่าการนำเข้า        | การเปลี่ยนแปลง     |
|                            |                     | เมื่อเทียบกับปี 2547  |
|                            | ปี 2548 (ล้านบาท)     | (ร้อยละ)          |
+----------------------------+---------------------+------------------+
| 1. เครื่องอุปกรณ์ไฟฟ้า          | 81,707.0            | 15.1             |
| สำหรับตัดต่อป้องกันวงจรไฟฟ้า     |                     |                  |
| รวมถึงแป้นและแผง             |                     |                  |
| ควบคุม(ฟิวส์,สวิตช์,ปลั๊ก,socket) |                     |                  |
+----------------------------+---------------------+------------------+
| 2.                         | 60,660.0            | 301.4            |
| เทปแม่เหล็กและจานแม่เหล็ก,แผ่น  |                     |                  |
| CD สำหรับบันทึกเสียง ,ภาพ      |                     |                  |
+----------------------------+---------------------+------------------+
| 3. หลอดภาพโทรทัศน์สี          | 24,179.0            | -24.9            |
+----------------------------+---------------------+------------------+
| 4. สายไฟ ชุดสายไฟ           | 22,739.0            | 22.3             |
+----------------------------+---------------------+------------------+
| 5. ส่วนประกอบเครื่องรับโทรทัศน์  | 19,247.0            | 32.2             |
+----------------------------+---------------------+------------------+

ที่มา: สถาบันไฟฟ้าและอิเล็กทรอนิกส์

จากตารางข้างบนมูลค่าการนำเข้าสินค้าไฟฟ้าในปี 2548 รวมทั้งปี มีมูลค่าการนำเข้า 406,450.0
ล้านบาท เพิ่มขึ้นร้อยละ 25 จากปี 2547 โดยปรับตัวเพิ่มขึ้นในเกือบทุกกลุ่ม
สินค้าที่มีการนำเข้าสูงสุดของไทยยังคงได้แก่ สินค้าอุปกรณ์ไฟฟ้า สำหรับตัดต่อป้องกันวงจรไฟฟ้า
รวมถึงแป้นและแผงควบคุม มีมูลค่าการนำเข้าถึง 81,707.0 ล้านบาท เพิ่มขึ้นร้อยละ 15.1
รองลงมาคือ เทปแม่เหล็กและจานแม่เหล็ก,แผ่น CD สำหรับบันทึกเสียง ,ภาพ
และเครื่องเล่นแผ่นเสียง มีมูลค่าการนำเข้า 60,660 ล้านบาท เพิ่มขึ้นร้อยละ 301.4
นอกจากนี้ประเทศไทยมีการนำเข้าส่วนประกอบสำหรับเครื่องใช้ไฟฟ้าจากต่างประเทศมากขึ้นเนื่องจากเหตุผลด้านราคา
โดยชิ้นส่วนสำหรับเครื่องรับโทรทัศน์นำเข้าเพิ่มขึ้นร้อยละ 32.2
และชิ้นส่วนเครื่องปรับอากาศเพิ่มขึ้นร้อยละ 39.0 เป็นต้น

  อุตสาหกรรมแม่พิมพ์

สภาวะของอุตสาหกรรมแม่พิมพ์โลกนั้นจะมีแนวโน้มการเจริญเติบโตอย่างต่อเนื่องเพื่อตอบสนองต่อการขยายตัวของอุตสาหกรรมต่อเนื่องที่ใช้แม่พิมพ์ในกระบวนการผลิต
ภูมิภาคที่ได้รับการคาดหมายว่าจะมีการเจริญเติบโตของแม่พิมพ์สูงสุด คือ ภูมิภาคเอเชีย
โดยเฉพาะประเทศจีน อินเดีย รวมถึงประเทศอุตสาหกรรมใหม่ เช่น ไทย เป็นต้น
การแข่งขันของอุตสาหกรรมจะเน้นที่คุณภาพ ระยะเวลาส่งมอบแม่พิมพ์ และการลดราคาแม่พิมพ์
โดยเฉพาะการผลิตแม่พิมพ์ที่มีความเที่ยงตรงสูง
เทคโนโลยีที่เข้ามามีบทบาทในอุตสาหกรรมแม่พิมพ์จะเป็นเทคโนโลยีทางด้านคอมพิวเตอร์ช่วยงานออกแบบและผลิต
เช่น ซอฟต์แวร์ CAD/CAM/CAE
ขณะเดียวกันเครื่องจักรที่มีสมรรถนะและความเที่ยงตรงในการทำงานสูง เช่น เครื่อง High
Speed Machining จะเข้ามามีบทบาทมากขึ้นในกระบวนการผลิตแม่พิมพ์มากขึ้น

ระดับขีดความสามารถในการผลิตแม่พิมพ์ของไทยนั้น
แม่พิมพ์ที่ผลิตได้เป็นแม่พิมพ์ที่ไม่ต้องการความเที่ยงตรงสูงและสลับซับซ้อน ได้แก่
แม่พิมพ์เพื่อการผลิตชิ้นส่วนยานยนต์ ชิ้นส่วนเครื่องใช้ไฟฟ้า และผลิตภัณฑ์ทั่วไป
แต่ในการผลิตแม่พิมพ์เพื่อสนับสนุนอุตสาหกรรมการผลิตที่ต้องการใช้แม่พิมพ์ที่มีความซับซ้อนและความเที่ยงตรงสูง
เช่น การผลิตชิ้นส่วนอิเล็กทรอนิกส์และงานความเที่ยงตรงสูง
ผู้ประกอบการในประเทศยังขาดขีดความสามารถในการผลิตแม่พิมพ์เหล่านี้

ในภาพรวมทางเศรษฐกิจ
โอกาสการขยายตัวทางธุรกิจของอุตสาหกรรมผู้ผลิตชิ้นส่วนพลาสติกยังมีแนวโน้มที่ดีในด้านอุตสาหกรรมผลิตชิ้นส่วนพลาสติกสำหรับอุตสาหกรรมรถยนต์
ดังนั้นในปี 2549 น่าจะเป็นปีที่ดีสำหรับอุตสาหกรรมรถยนต์และอุตสาหกรรมที่เกี่ยวข้องอย่าง TKT
ที่จะดำเนินธุรกิจในอุตสาหกรรมนี้อย่างมั่นคงต่อไป

  ภาวะการแข่งขัน

บริษัทฯ ผู้ผลิตชิ้นส่วนพลาสติกในประเทศมีอยู่เป็นจำนวนมากแต่ส่วนใหญ่เป็นผู้ประกอบการขนาดเล็ก
ที่มีความชำนาญเฉพาะด้านในการผลิตแต่ละผลิตภัณฑ์ เช่น ผู้ผลิตชิ้นส่วนพลาสติกสำหรับครัวเรือน
ผู้ผลิตชิ้น ส่วนยานยนต์และเครื่องไฟฟ้า โดยจะแบ่งกลุ่มตามคุณภาพของสินค้าที่ผลิตซึ่งสินค้าที่บริษัทฯ
ผลิตเป็นสินค้าในกลุ่มที่ต้องใช้ความชำนาญในการผลิตและต้องมีการควบคุมคุณภาพที่ดี
รวมทั้งเทคโนโลยีในการผลิตและการจัดส่งสินค้าที่ตรงต่อเวลา ซึ่งผู้ผลิตที่อยู่ในกลุ่มนี้
มีจำนวนประมาณ 20 ราย ซึ่งส่วนมากเป็นบริษัทฯ
ต่างประเทศโดยเฉพาะประเทศญี่ปุ่นและประเทศไต้หวัน
ดังนั้นการแข่งขันในธุรกิจจึงไม่รุนแรงแต่จะมีการแข่งขันในด้านคุณภาพของสินค้าและความน่าเชื่อถือเป็นหลัก
โดยแต่ละบริษัทฯ จะมีฐานของลูกค้าของตัวเอง
ทำให้ยากต่อการเข้ามาประกอบธุรกิจของผู้ประกอบการรายใหม่

บริษัทฯ พยายามพัฒนาการให้บริการ เพื่อรักษาฐานลูกค้าของบริษัทฯ และขยายฐานลูกค้าใหม่
โดยการพัฒนาด้านการออกแบบผลิตภัณฑ์ และ ใช้กลยุทธ์ One Stop Service
เพื่อสร้างความแตกต่างจากผู้ประกอบการรายอื่นที่รับจ้างฉีดชิ้นส่วนพลาสติกเพียงอย่างเดียว
โดยบริษัทฯ มีทีมออกแบบและผลิตแม่พิมพ์ที่สามารถให้บริการลูกค้าให้ได้รับความคล่องตัว
เพียงลูกค้านำแบบร่างผลิตภัณฑ์ (Drawing) มาให้ บริษัทฯ
สามารถที่จะออกแบบและผลิตแม่พิมพ์เพื่อผลิตชิ้นงานพลาสติกตามความต้องการของลูกค้าได้
ในขณะที่ผู้ผลิตชิ้นส่วนพลาสติกรายอื่นต้องรับแม่พิมพ์จากลูกค้าหรือจ้างบริษัทฯ
ผู้ผลิตแม่พิมพ์อื่นเป็นผู้ผลิต รวมถึงการนำชิ้นงานมาพ่นสี เคลือบสี พิมพ์ลาย
ตลอดจนถึงกระบวนการประกอบชิ้นงานต่าง ๆ เข้าด้วยกันตามความต้องการของลูกค้า

นอกจากการเน้นความสำคัญของคุณภาพของสินค้าแล้วบริษัทฯ
ยังให้ความสำคัญกับการจัดส่งสินค้าให้ตรงต่อเวลา
และเป็นการลดต้นทุนในการจัดเก็บสินค้าให้แก่ลูกค้าด้วย โดยลูกค้าของบริษัทฯ
จะส่งคำสั่งซื้อสินค้าและตารางการจัดส่งสินค้ามาให้บริษัทฯ ทางบริษัทฯ
จะดำเนินการส่งสินค้าให้ตรงตามเวลากับสายการผลิตของลูกค้าเพื่อลดภาระการจัดเก็บสินค้า
จากความพยายามในการพัฒนาคุณภาพและการบริการ ส่งผลให้บริษัทฯ
สามารถที่จะแข่งขันกับผู้ผลิตจากต่างประเทศได้และปัจจุบันบริษัทฯ
สามารถควบคุมอัตราการการสูญเสียจากการผลิตให้ใกล้เคียงกับระดับมาตรฐานของผู้ผลิตชิ้นส่วนพลาสติกชั้นนำ

3.3 การจัดหาผลิตภัณฑ์หรือบริการ

3.3.1 รายละเอียดของโรงงาน ปัจจุบันบริษัทฯ มีโรงงานที่ใช้ดำเนินการจำนวน 3 แห่ง

ดังรายละเอียดต่อไปนี้

โรงงานที่ 1 : ตั้งอยู่เลขที่ 59, 59/2 หมู่ที่ 6 ถนนกิ่งแก้ว ตำบลราชาเทวะ อำเภอบางพลี
จังหวัดสมุทร ปราการ บนเนื้อที่ 9 ไร่ เป็นอาคารโรงงานพื้นที่ใช้สอย 9,200 ตารางเมตร
ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่ 3,600
ตัน/ปี

โรงงานที่ 2 : ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี
บนเนื้อที่ 13 ไร่ สำหรับการเพิ่มกำลังการผลิตเพื่อตอบสนองความต้องการของลูกค้า
เริ่มดำเนินงานได้ในเดือนกุมภาพันธ์ 2547 โดยมีกำลังการผลิตเต็มที่ 4,200 ตัน/ปี

โรงงานที่ 3 : ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทรา เป็นโรงงานผลิตแม่พิมพ์
ที่สามารถผลิตแม่พิมพ์ใช้กับเครื่องฉีดตั้งแต่ขนาด 30 - 1,300 ตัน

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัทฯ

3.3.2 การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

  วัตถุดิบหลักสำหรับการผลิตชิ้นส่วนพลาสติกของบริษัทฯ คือ เม็ดพลาสติก
  โดยเป็นการสั่งซื้อจากตัวแทนจำหน่ายในประเทศทั้งหมด
  ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

  การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
  เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95 ของการสั่งซื้อเม็ดพลาสติก
  ลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
  ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า โดยฝ่ายจัดซื้อของบริษัทฯ
  จะจัดซื้อเม็ดพลาสติกตามคำสั่งซื้อของลูกค้า

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบเองและบริษัทฯ ซื้อวัตถุดิบเอง
โดยสัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทฯ
เป็นผู้จัดซื้อวัตถุดิบเองคิดต่อยอดขายคิดเป็นร้อยละ 6 และร้อยละ 94 ตามลำดับ

อย่างไรก็ตามการสั่งซื้อเม็ดพลาสติกของทั้งสองกลุ่มนั้นบริษัทฯ
สามารถที่จะตกลงกับลูกค้าในการจัดซื้อเม็ดพลาสติกได้ หากบริษัทฯ
สามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบ
เท่ากับความต้องการของลูกค้าและมีราคาถูกกว่า ทำให้บริษัทฯ ไม่มีปัญหาในการจัดหาเม็ดพลาสติก

ประเภทของเม็ดพลาสติกที่ใช้ สามารถจำแนกเป็นประเภทหลักๆ ได้ดังนี้ Polystyrene –PS,

Polypropylene–PP (Engineering Grade), Acrylonitride Butadiene
Styrene–ABS และอื่นๆ (Nylon 6-66-Pc)

  3.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

วัตถุดิบหลัก คือแบบแม่พิมพ์เหล็ก (Mold Base) และเหล็กชิ้นส่วนแม่พิมพ์ ซึ่งบริษัทฯ
สั่งซื้อจากผู้จัดจำหน่ายภายในประเทศหลายราย เป็นคู่ค้ากับบริษัทฯ มานาน
โดยเหล็กที่ใช้จะเป็นเหล็กที่มีคุณภาพตามความต้องการของแม่พิมพ์แต่ละประเภท
ซึ่งจะทำให้ผลงานที่ฉีดจากแม่พิมพ์ของบริษัทฯ มีอัตราการสูญเสียต่ำ ในการผลิตแม่พิมพ์ แบ่งเป็น 2
แบบ คือ

  1. ผลิตแม่พิมพ์ใหม่ตามคำสั่งซื้อของลูกค้า

การผลิตแม่พิมพ์ประเภทนี้ บริษัทฯ จะทำการผลิตแม่พิมพ์สำหรับ การฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

  2. ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง ซึ่งบริษัทฯ
จะร่วมกับลูกค้าในการแก้ไขลักษณะผิว โครงสร้างแบบแม่พิมพ์ที่ลูกค้า
เพื่อเป็นการปรับปรุงหรือแก้ไขให้แม่พิมพ์พลาสติกได้การผลิตที่เร็วขึ้น หรือตามลักษณะที่ลูกค้าต้องการ
ซึ่งการให้บริการในส่วนนี้จะเป็นการสร้างความเชื่อมั่นในการบริการของบริษัทฯ ฯ กับลูกค้า
ในแม่พิมพ์ที่บริษัทฯ ฯ รับจ้างฉีดพลาสติก หากแม่พิมพ์ของลูกค้าเกิดชำรุดเสียหาย

อนึ่งในการผลิตและซ่อมแซมแม่พิมพ์ บริษัทฯ ฯกำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้จากการขายและบริการ

  3.3.4. กระบวนการผลิตชิ้นส่วนพลาสติก

กระบวนการผลิตชิ้นงานฉีดพลาสติก
จะเริ่มต้นตั้งแต่การหลอมละลายเม็ดพลาสติกจากนั้นก็ทำการอัดฉีดพลาสติกเหลวเข้าสู่แม่พิมพ์
รอให้ชิ้นงานเซ็ทตัวและให้ระบบของเครื่องดันชิ้นงานออกมา
สามารถแบ่งสัดส่วนเวลาที่ใช้ในการฉีดพลาสติกแต่ละขั้นตอนเป็นวงจรการฉีดพลาสติกได้ดังรูปต่อไปนี้

  ----------------------------------------------------------------- -----
  []                                                                

  ----------------------------------------------------------------- -----

และสามารถแสดงลักษณะการทำงานในแต่ละขั้นตอนของกระบวนการผลิตที่สำคัญๆ ได้ดังภาพต่อไปนี้

[][][][]

กระบวนการผลิตชิ้นส่วนพลาสติกของบริษัทฯ
จะเริ่มตั้งแต่ขั้นตอนการรับคำสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
แล้วจึงวางแผนการผลิต จัดทำแม่พิมพ์
นำมาติดตั้งปรับแต่งแล้วจึงฉีดพลาสติกออกมาเป็นชิ้นงานตามที่ลูกค้าต้องการ
โดยสามารถแสดงเป็นแผนภูมิได้ดังต่อไปนี้

[]

ผลผลิตที่เกิดจากกระบวนการผลิตชิ้นส่วนพลาสติกของ บริษัทฯ สามารถแบ่งเป็นกลุ่มใหญ่ๆ
ได้ดังต่อไปนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร ฝาครอบล้อ ยางกันโคลน
ฝาครอบ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทฯ ในกลุ่มนี้ เช่น ชิ้นส่วนภายนอกและภายในของ ตู้เย็น เครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทฯ
ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์สำหรับสินค้าอุปโภคบริโภค เช่น
ฝาครอบกระป๋องสี กระปุกสำลี เป็นต้น

  3.3.5 กระบวนการออกแบบและผลิตแม่พิมพ์

[]กระบวนการออกแบบและผลิตแม่พิมพ์หลัก ๆ ประกอบด้วยขั้นตอนต่อไปนี้

1)  ออกแบบผลิตภัณฑ์ (Product Design)

2)  ออกแบบแม่พิมพ์ (Mold Design)

3)  [][]ทำการผลิตแต่ละชิ้นส่วนประกอบ( Machining )

4)  ทำขัดแต่งและการประกอบแม่พิมพ์ (Fitting & Assembly)

5)  การตรวจสอบคุณภาพ

6)  ทำการทดสอบการฉีดชิ้นงาน ( Try-Out )

  กระบวนการผลิตแม่พิมพ์ของบริษัท ที.กรุงไทยอุตสาหกรรม จำกัด (มหาชน)
  จะเริ่มตั้งแต่ขั้นตอนการรับสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
  แล้วจึงวางแผนการผลิตแม่พิมพ์
  ควบคุมตรวจสอบคุณภาพและนำทดลองฉีดพลาสติกออกมาเป็นชิ้นงาน ตรวจสอบรับรองการผลิต
  ก่อนส่งมอบให้กับลูกค้า โดยสามารถแสดงเป็นแผนภูมิได้ดังต่อไปนี้

[]

  3.3.6 การวิจัยและพัฒนาการผลิตแม่พิมพ์

บริษัทฯ ได้จัดสรรงบประมาณลงทุน สำหรับซื้อโปรแกรม SOFTWARE CATIA Version 5.0 ในปี
2548
เพื่อช่วยในการวิเคราะห์ปัญหาการไหลของพลาสติกฉีดในแม่พิมพ์ฉีดพลาสติกที่ใช้ในการผลิตแม่พิมพ์
ซึ่งโปรแกรมคอมพิวเตอร์นี้สามารถออกแบบ (CAD) และแปลงข้อมูลเข้าสู่ระบบการผลิต (CAM)
และวิเคราะห์ข้อมูลทางวิศวกรรม (CAE) อื่นๆ

3.3.7 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทฯ ยังให้บริการซ่อมแซมแม่พิมพ์ที่ชำรุดที่เกิดจาก
การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

3.3.8 สิ่งแวดล้อม

ทางบริษัทฯ ได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง,จำนวนฝุ่น ในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้